CELEX: 62014CN0190
Language: et
Date: 2014-04-16 00:00:00
Title: Kohtuasi C-190/14: 16. aprillil 2014 esitatud hagi – Euroopa Komisjon versus Taani Kuningriik

14.7.2014   
            
            
               ET
            
            
               Euroopa Liidu Teataja
            
            
               C 223/4
            
         16. aprillil 2014 esitatud hagi – Euroopa Komisjon versus Taani Kuningriik
   (Kohtuasi C-190/14)
   2014/C 223/05
   Kohtumenetluse keel: taani
   
      Pooled
   
   
      Hageja: Euroopa Komisjon (esindajad: E. Manhaeve, U. Nielsen)
   
      Kostja: Taani Kuningriik
   
      Hageja nõuded
   
   
               —
            
            
               tunnistada, et kuna Taani Kuningriik ei ole avaldanud lõplikke vesikonna majandamiskavasid 22. detsembriks 2009 ega saatnud nende koopiaid komisjonile, siis on see liikmesriik rikkunud Euroopa Parlamendi ja nõukogu 23. oktoobri 2000. aasta direktiivist 2000/60/EÜ, millega kehtestatakse ühenduse veepoliitika alane tegevusraamistik (1) tulenevaid kohustusi;
            
         
               —
            
            
               mõista kohtukulud välja Taani Kuningriigilt.
            
         
      Väited ja peamised argumendid
   
   Taani on korduvalt tunnistanud – viimati oma 18. detsembri 2013. aasta vastuses komisjoni täiendavale põhjendatud arvamusele –, et ükski Taani neljast valgalapiirkonnast ei ole hetkel hõlmatud vesikonna majandamiskavaga ja et komisjonile ei ole saadetud koopiat lõplikust vesikonna majandamiskavast kuueaastase perioodi kohta, mis lõpeb 22. detsembril 2015.
   Komisjoni arvates ei ole Taani endiselt täitnud direktiivi artikli 13 lõikeid 1, 2 ja 6. Taani 8. mai 2013. aasta vastuse kohaselt võib eeldada, et direktiivi artikli 13 rikkumine kestab kuni 2014. aasta maini (umbkaudu 3,5 aasta pärast kehtestatud tähtaja lõppu). Lisaks leiab komisjon, et Taani ei ole täitnud direktiivi artikli 15 lõike 1 nõudeid, mille kohaselt oli tähtaeg komisjoni teavitamiseks 22. märts 2010.
   
      (1)  EÜT 2000 L 327, lk 1; ELT eriväljaanne 15/05, lk 275.